CELEX: 31985R2756
Language: el
Date: 1985-09-27 00:00:00
Title: Κανονισμός (ΕΟΚ) αριθ. 2756/85 του Συμβουλίου της 27ης Σεπτεμβρίου 1985 για την τρίτη τροποποίηση του κανονισμού (ΕΟΚ) αριθ. 1/85 για τον καθορισμό, για ορισμένα αποθέματα ιχθύων ή ομάδες αποθεμάτων ιχθύων, του προσωρινού συνόλου επιτρεπομένων αλιευμάτων για το 1985 και ορισμένων όρων υπό τους οποίους μπορούν να αλιευθούν

Avis juridique important

|

31985R2756

Κανονισμός (ΕΟΚ) αριθ. 2756/85 του Συμβουλίου της 27ης Σεπτεμβρίου 1985 για την τρίτη τροποποίηση του κανονισμού (ΕΟΚ) αριθ. 1/85 για τον καθορισμό, για ορισμένα αποθέματα ιχθύων ή ομάδες αποθεμάτων ιχθύων, του προσωρινού συνόλου επιτρεπομένων αλιευμάτων για το 1985 και ορισμένων όρων υπό τους οποίους μπορούν να αλιευθούν  

Επίσημη Εφημερίδα αριθ. L 259 της 01/10/1985 σ. 0068 - 0069

***** ΚΑΝΟΝΙΣΜΟΣ (ΕΟΚ) αριθ. 2756/85 ΤΟΥ ΣΥΜΒΟΥΛΙΟΥ  της 27ης Σεπτεμβρίου 1985  για την τρίτη τροποποίηση του κανονισμού (ΕΟΚ) αριθ. 1/85 για τον καθορισμό, για ορισμένα αποθέματα ιχθύων ή ομάδες αποθεμάτων ιχθύων, του προσωρινού συνόλου επιτρεπομένων αλιευμάτων για το 1985 και ορισμένων όρων υπό τους οποίους μπορούν να αλιευθούν  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 170/83 του Συμβουλίου της 25ης Ιανουαρίου 1983 περί θεσπίσεως κοινοτικού καθεστώτος διατηρήσεως και διαχειρίσεως των αλιευτικών πόρων (1), και ιδίως το άρθρο 11,  την πρόταση της Επιτροπής,  Εκτιμώντας:  ότι, σύμφωνα με το άρθρο 3 του κανονισμού (ΕΟΚ) αριθ. 170/83, το Συμβούλιο είναι αρμόδιο για τον καθορισμό του συνόλου των επιτρεπόμενων αλιευμάτων ανά απόθεμα ή ομάδα αποθεμάτων, του διαθέσιμου για την Κοινότητα μεριδίου, καθώς και των ειδικών όρων υπό τους οποίους πρέπει να ασκείται η αλιεία αυτή·  ότι πρόσφατες επιστημονικές μελέτες έδειξαν ότι είναι δυνατόν, έχοντας πάντα σαν στόχο την προστασία της νεαρής ρέγγας και των ζωνών ωοτοκίας της, να καταργηθούν ή να μειωθούν ορισμένες απαγορεύσεις που αφορούν την αλιεία του είδους αυτού στην Ιρλανδική Θάλασσα· ότι πρέπει να τροποποιηθεί ανάλογα ο κανονισμός (ΕΟΚ) αριθ. 1/85 (2), όπως τροποποιήθηκε τελευταία από τον κανονισμό (ΕΟΚ) αριθ. 800/85 (3),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 6 του κανονισμού (ΕΟΚ) αριθ. 1/85 τροποποιείται ως εξής:  1. Η παράγραφος 4 καταργείται.  2. Η παράγραφος 6 αντικαθίσταται από το ακόλουθο κείμενο:  «6. Η αλιεία ρέγγας απαγορεύεται από τις 21 Σεπτεμβρίου μέχρι τις 16 Νοεμβρίου 1985 στα τμήματα της Ιρλανδικής Θάλασσας (διαίρεση CIEM VII a)) που ορίζονται από τις ακόλουθες συντεταγμένες:  α) - ανατολική ακτή της νήσου Man, σε γεωγραφικό πλάτος 54° 20 ' Β,  - γεωγραφικό πλάτος 54° 20' Β, γεωγραφικό μήκος 3° 40' Δ,  - γεωγραφικό πλάτος 53° 50' Β, γεωγραφικό μήκος 3° 50' Δ,  - γεωγραφικό πλάτος 53° 50' Β, γεωγραφικό μήκος 4° 50' Δ,  - νοτιοδυτική ακτή της νήσου Man σε γεωγραφικό μήκος 4° 50' Δ ·  β) - ανατολική ακτή της Βόρειας Ιρλανδίας, σε γεωγραφικό πλάτος 54° 15' Β,  - γεωγραφικό πλάτος 54° 15' Β, γεωγραφικό μήκος 5° 15' Δ,  - γεωγραφικό πλάτος 53° 50' Β, γεωγραφικό μήκος 5° 50' Δ,  - ανατολική ακτή της Ιρλανδίας σε γεωγραφικό πλάτος 53° 50' Β.  Απαγορεύεται η αλιεία ρέγγας κατά τη διάρκεια ολόκληρου του έτους 1985 στον κόλπο Logan (τα ύδατα που βρίσκονται ανατολικά μιας γραμμής που αρχίζει από το Mull of Logan, σε γεωγραφικό πλάτος 54° 44' Β και γεωγραφικό μήκος 4° 59' Δ, μέχρι το Laggantalluch Head, σε γεωγραφικό πλάτος 54° 41' Β και γεωγραφικό μήκος 4° 58' Δ).»  3. Η παράγραφος 7 αντικαθίσταται από το ακόλοθο κείμενο:  «7. Κατά παρέκκλιση της παραγράφου 6, τα σκάφη μήκους μέχρι 40 πόδια που έχουν νηολογηθεί σε λιμάνια της ανατολικής ακτής της Ιρλανδίας και της Βόρειας Ιρλανδίας, σε γεωγραφικό πλάτος μεταξύ 53° 00' Β και 55° 00' Β, μπορούν να αλιεύουν ρέγγα στην απαγορευμένη περιοχή που περιγράφεται στην παράγραφο 6 πρώτο εδάφιο στοιχείο β). Η μόνη επιτρεπόμενη μέθοδος αλιείας είναι με συρόμενα δίχτυα, τα μάτια των οποίων έχουν μέγεθος τουλάχιστον 54 mm.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 27 Σεπτεμβρίου 1985.  Για το Συμβούλιο  Ο Πρόεδρος  R. STEICHEN  (1) ΕΕ αριθ. L 24 της 27. 1. 1983, σ. 1.  (2) ΕΕ αριθ. L 1 της 1. 1. 1985, σ. 1.  (3) ΕΕ αριθ. L 89 της 29. 3. 1985, σ. 4.